Rusi-SHBA, mospajtime mbi politikat në Siri dhe Afganistan
Një koalicion pro-Damaskut bëri thirrje për një hetim të paanshëm mbi përdorimin e armëve kimike në Siri
Rusia zhvilloi dje një takim trepalësh mes ministrave të punëve të jashtme të Iranit, Sirisë dhe Rusisë, si dhe një konferencë ndërkombëtare mbi Afganistanin, vetëm pak ditë pas një pritjeje të ftohtë në Moskë për Sekretarin amerikan të Shtetit, Rex Tillerson. Politika ruse ndaj zhvillimeve në Siri dhe Afganistan ka krijuar fërkime të reja mes Moskës dhe Uashingtonit, por analistët thonë se gjetja e një zgjidhjeje të qëndrueshme kërkon angazhimin e të dyja vendeve. Në Moskë, ministrat e punëve të jashtme të Iranit, Rusisë dhe Sirisë mbajtën takime për të theksuar frymën e unitetit mes tre vendeve dhe folën kundër sulmeve raketore të Shteteve të Bashkuara mbi një bazë ushtarake siriane. Ata bënë thirrje për një hetim të akuzave të Amerikës, se Siria ka përdorur armë kimike, armë të cilat Rusia thotë se zotërohen nga rebelët. tha ministri rus i punëve të jashtme, Sergei Lavrov. Rusia dhe Irani, së bashku me forcat e qeverisë siriane, janë duke luftuar militantët e Shtetit Islamik dhe xhihadistë të tjerë, por edhe kryengritësit sirianë të mbështetur nga Shtetet e Bashkuara. Këto komente të forta bëhen vetëm disa ditë pas një pritjeje të ftohtë të Sekretarit amerikan të Shtetit Rex Tillerson nga rusët, të cilët nuk pranuan të ndalin mbështetjen për presidentin sirian Bashar al-Asad. thotë hulumtuesi Victor Mizin. Forcat e koalicionit amerikan kanë luftuar kundër Shtetit Islamik në Siri dhe Afganistan, ku grupi terrorist është gjithnjë e më aktiv. Rusia është e shqetësuar pasi mijëra shtetas rusë luftojnë me grupet ekstremiste si dhe nga trafiku i drogës dhe kufijtë porozë. thotë hulumtuesi Dmitry Verkhoturov. Të enjten Shtetet e Bashkuara përdorën bombën më të madhe jo-bërthamore për të goditur tunele që besohet se përdoreshin nga ISIS-i në Afganistan. Ndërkohë Moska mbajti një raund të tretë bisedimesh mbi stabilizimin e Afganistanit me delegatë të ftuar nga Kina, India, Irani, Pakistani, dhe Azia Qendrore. thotë Petr Topichkanov i organizatës “Carnegie Moscow Center”. Të shqetësuar se angazhimi i Rusisë po legjitimon luftëtarët talebanë, Shtetet e Bashkuara deri tani kanë refuzuar të marrin pjesë në takimin me dyer të mbyllura.